રાજકોટ જિલ્લામાં પણ ગુરૂવારથી ઓનલાઈન રજીસ્ટ્રેશનની કામગીરીમાં સર્વર ડાઉન રહેતા અનેક સ્થળે ખેડૂતોને ભારે હાલાકીનો સામનો કરવો પડ્યો હતો. પોરબંદરમાં ગુરૂવારે તલાટી હાજર નહી હોવાને કારણે ખેડુતોને ભારે હાલાકીનો સામનો કરવો પડયો હતો. ખેડુતોને આજથી ટેકાના ભાવે મગફળીનુ રજીસ્ટ્રેશન કરાવવાનું હોય પરંતુ સરકારી કચેરીમાં જરૂરી વિગત સાથે આ રજીસ્ટે્રશન કરાવવુ ફરજીયાત હોય પરંતુ તલાટીના અભાવે ગ્રામ્ય વિસ્તારમાંથી આવેલા ખેડુતોને ધોમ-ધખતા તાપ વચ્ચે કલાકો સુધી બેસી રહેવુ પડયુ હતુ.